Diari Oficial de la Generalitat Valenciana


Sumari del DOGV 8869, del 29-07-2020 (2020/6106)

RESOLUCIÓ de 24 de juliol de 2020, de la Conselleria d'Hisenda i Model Econòmic per la qual s'autoritza una transferència de crèdit del capítol 7 al 4 en el programa 513.30, Planificació, transport i logística, de la Conselleria de Política Territorial, Obres Públiques i Mobilitat, per import de 3.000.000 euros, així com la modificació del pressupost de Ferrocarrils de la Generalitat Valenciana (Exp. 08.004/20-082)
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8869

Data del DOGV
:   29-07-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/6106


Data del document
:   24-07-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 24 de juliol de 2020, de la Conselleria d'Hisenda i Model Econòmic per la qual s'autoritza una transferència de crèdit del capítol 7 al 4 en el programa 513.30, Planificació, transport i logística, de la Conselleria de Política Territorial, Obres Públiques i Mobilitat, per import de 3.000.000 euros, així com la modificació del pressupost de Ferrocarrils de la Generalitat Valenciana (Exp. 08.004/20-082) [2020/6106]  
  
L'impacte que ha tingut la situació d'excepcionalitat originada per la pandèmia de la Covid- 19, ha obligat que les administracions públiques, adopten mesures tendents a pal·liar els efectes d'aquesta crisi, més encara si afecten de manera directa l'interés públic, social i econòmic per la necessitat de mantindre un servei essencial de transport públic que garantisca el dret a la mobilitat de les persones i les operadores que sustenten el sistema de transport públic.  
Les empreses de transport de viatgers estan patint aquesta afecció econòmica en forma d'una reducció dels viatgers transportats, la qual cosa ha suposat un minvament considerable dels seus ingressos, fins a tal punt que pot posar-se en perill la seua viabilitat. En particular, les empreses que estaven prestant el servei de transport públic regular de viatgers d'ús general, que és considerat essencial després de la declaració de l'estat d'alarma mitjançant el Reial decret 463/2020, de 14 de març.  
En aquest context, amb l'objectiu de pal·liar parcialment aquests efectes sobre aquestes empreses, s'ha aprovat el Decret 71/2020, de 19 de juny, del Consell, d'aprovació de les bases reguladores i convocatòria d'ajudes per la Covid-19 a empreses que presten transport públic regular d'ús general de viatgers i viatgeres.  
Per tot això, la Conselleria de Política Territorial, Obres Públiques i Mobilitat proposa la inclusió d'una nova línia de concessió directa denominada «Subvencions a empreses de transport públic de viatgers, afectades per Covid-19» en el capítol 4 del programa 513.30 Planificació, transport i logística, per import de 3.000.000 euros, mitjançant la transferència de disponibilitats existents en la línia X006 «Inversions de Ferrocarrils de la Generalitat Valenciana» del capítol 7 del mateix programa 513.30, que implica la modificació del pressupost de Ferrocarrils de la Generalitat Valenciana.  
A aquest efecte i en virtut del que es disposa, en l'article 1, apartats 3 i 4, del Decret llei 4/2020, del Consell, i en l'article 21 i 26 de la Llei 10/2019, de pressupostos de la Generalitat per a l'exercici 2020, aquesta Conselleria d'Hisenda i Model Econòmic adopta la següent resolució:  
  
  
Primer  
Autoritzar una minoració de crèdit en l'aplicació pressupostària 74.67.07.551.73.7 per import de 3.000.000 euros, que implica la minoració de la dotació de la línia de transferència X0006, d'acord amb el detall següent:  
Segon  
Autoritzar un increment de crèdit en l'aplicació pressupostària 91.79.73.419.61.8 per import de 3.000.000 euros, que implica la inclusió d'una nova línia de subvenció de concessió directa, amb les dades descriptives que es detallen a continuació:  
  
Codi: S8530 Denominació: Subvencions a empreses de transport públic de viatgers, afectades per Covid-19.  
Import: 3.000.000 Beneficiaris previstos: empreses de transport públic de viatgers d'ús general, competència de la Generalitat.  
Regulació: concessió directa art.168.1 c) Llei 1/2015, de 6 de febrer.  
Decret 71/2020 Consell,   
de 19 de juny  
Publicar dades: sí Descripció i finalitat: ajudes directes a les empreses que presten serveis de transport públic regular de viatgers d'ús general, competència de la Generalitat. La finalitat és mantindre la prestació d'aquests serveis públics, de tal forma que continue garantint-se el dret a la mobilitat de les persones.  
  
  
  
Tercer  
Com a conseqüència de la minoració de la línia de transferència X006, s'autoritza modificar el pressupost de Ferrocarrils de la Generalitat Valenciana, en els termes següents:  
1. Minorar el pressupost d'ingressos, capítol 7 «Transferències corrents» per import de 3.000.000 euros.  
2. Minorar el pressupost de despeses, capítol 6 «Inversions reals» per import de 3.000.000 euros.  
  
València, 24 de juliol de 2020.- El conseller d'Hisenda i Model Econòmic: Vicent Soler i Marco.